open-index/open-wikipedia-markdown huggingface dataset:
Setra S 431 DT

Το **Setra S 431 DT** είναι διώροφο τουριστικό λεωφορείο και κατασκευάζεται από την γερμανική εταιρεία Setra, από το 2001.

## Iστορικό

Το S 431 DT διαδέχτηκε το μοντέλο S 328 DT. Το επόμενο μοντέλο θα είναι από την σειρά 500 και θα είναι το μοντέλο S 531 DT.

## Χαρακτηριστικά

Τριαξωνικό διώροφο λεωφορείο της σειρά 400, έχει μήκος 13.89 μ, πλάτος 2.55 μ και ύψος 4 μ. Τα καθίσματα είναι από 78 μέχρι 83, αναλόγως με την έκδοση του μοντέλου, 3άστερη ή 4άστερη, ο κινητήρας είναι 375 kW και οι ίπποι μπορεί να είναι 510 hp. Οι εσωτερικές οθόνες είναι 12,1 ίντσες η μία και οι υπόλοιπες 5 από 6,4. Στη 4άστερη έκδοση πίσω από κάθε κάθισμα υπάρχει μία μικρή οθόνη.

Από το 2013, ο κινητήρας του S 431 DT είναι με τις προδιαγραφές του Euro 6.

## Χρήση

Αυτός ο τύπος τουριστικού λεωφορείου χρησιμοποιείται από τουριστικές επιχειρήσεις, από εταιρείες δημόσιων συγκοινωνιών και σε λωρίδες HOV (λωρίδες όπου το όχημα πάει στο σιγά για τουριστικούς λόγους). 

### Ελλάδα

Στην Ελλάδα χρησιμοποιείται από τα ΚΤΕΛ και τα τουριστικά γραφεία.

Ακολουθεί, ενδεικτικός, κατάλογος με τους ιδιοκτήτες του S 431 DT:

* ΚΤΕΛ Λάρισας (no 109, 110 ,111)
* Mouzenidis Travel (no 68, 85)
* Union Buses
* DEMO ΑΒΕΕ
* Iakovos Travel
* Cretan Holidays (no 10)
* Minoan Summer
* Thiamis Tours
*Crazy Holidays

## Φωτογραφίες


Αρχείο:Setra S 431 DT Mannheim 100 5554.jpg
Αρχείο:Setra S431 DT - Feuerwehr Neumünster ("Red Car").jpg
Αρχείο:Intercitybus Graz-Klagenfurt.jpg
Αρχείο:100 5176 07-09-FVP.jpg
Αρχείο:Achilleio 490 84, Greece - panoramio (78).jpg



## Παραπομπές


## Πηγές

* TopClass S 431 DT

## Εξωτερικοί σύνδεσμοι

* Επίσημη ιστοσελίδα
* Επίσημη Ελληνική ιστοσελίδα

Κατηγορία:Λεωφορεία
Κατηγορία:Μοντέλα της Setra
Αντουάν Ζερόμ Μπαλάρ

Ο **Αντουάν Ζερόμ Μπαλάρ** (*Antoine Jérôme Balard*, 30 Σεπτεμβρίου 1802 – 30 Απριλίου 1876) ήταν Γάλλος χημικός, ένας από τους δύο επιστήμονες που πιστώνονται με την ανακάλυψη του βρωμίου.

## Ζωή και σταδιοδρομία
Ο Μπαλάρ, γιος ενός αμπελουργού, γεννήθηκε στο Μονπελιέ, όπου και τελείωσε το σχολείο. εργάσθηκε αρχικώς ως βοηθός φαρμακοποιού, αλλά, αναλαμβάνοντας και διδακτικά καθήκοντα, έγινε βοηθός χημικός στη Σχολή Θετικών Επιστημών του τοπικού πανεπιστημίου και αργότερα καθηγητής της χημείας στο Βασιλικό Κολέγιο και σχολή φαρμακοποιών. Το 1826 ανεκάλυψε στο θαλάσσιο νερό μια χημική ουσία που ανεγνώρισε ως ένα μέχρι τότε άγνωστο χημικό στοιχείο και το ονόμασε βρώμιο. Το ίδιο στοιχείο είχε απομονωθεί ανεξάρτητα από τον Γερμανό χημικό Καρλ Γιάκομπ Λέβιχ το προηγούμενο έτος, οπότε αμφότεροι οι επιστήμονες πιστώνονται με την ανακάλυψή του.

Αυτή η ανακάλυψη του προσέδωσε φήμη αρκετή ώστε να εκλεγεί ως διάδοχος του Τενάρ στην έδρα της χημείας στο Πανεπιστήμιο των Παρισίων, ενώ το 1851 διορίσθηκε καθηγητής της χημείας στο College de France, όπου είχε τον Μαρσελέν Μπερτελό πρώτα φοιτητή του, μετά βοηθό του και τέλος ισότιμο συνάδελφό του. Ο Μπαλάρ είχε φοιτητή του και τον Λουί Παστέρ, και μάλιστα στο εργαστήριο του Μπαλάρ ανεκάλυψε ο Παστέρ τη διαφορά μεταξύ των «δεξιόστροφων» και των «αριστερόστροφων» κρυστάλλων, αρχικώς στο τρυγικό οξύ. Ο Μπαλάρ πέθανε στο Παρίσι σε ηλικία 73 ετών.

Πέρα από την ανακάλυψη του βρωμίου και την παρασκευή πολλών ενώσεών του, ο Αντουάν Ζερόμ Μπαλάρ ήταν ένας δραστήριος χημικός, τόσο της καθαρής όσο και της εφαρμοσμένης χημείας. Στις έρευνές του επί των λευκαντικών ενώσεων του χλωρίου υπήρξε ο πρώτος που υπεστήριξε την άποψη ότι η λευκαντική σκόνη που χρησιμοποιούσαν τότε ήταν διπλή ένωση χλωριούχου ασβεστίου και του υποχλωριώδους ιόντος. Εξάλλου, αφιέρωσε πολύ χρόνο στο πρόβλημα της φθηνής εξαγωγής από το θαλάσσιο νερό σόδας και ποτάσας, αλλά εδώ οι κόποι του πήγαν χαμένοι εξαιτίας της ανακαλύψεως των πολύ φθηνότερων κοιτασμάτων του Στάσφουρτ. Στην οργανική χημεία ο Μπαλάρ δημοσίευσε εργασίες επί της διασπάσεως του οξαλικού αμμωνίου (με τον σχηματισμό οξαμικού οξέος), επί των αμυλαλκοολών, επί των κυανιούχων αλάτων και της διαφοράς στη σύσταση ανάμεσα στο νιτρικό αιθύλιο και θειικό αιθύλιο. Βοήθησε επίσης τον Παστέρ να καταστρώσει το πείραμα που απέδειξε ότι η αυτόματη γένεση ήταν λανθασμένη θεωρία.

## Παραπομπές


## Πηγές
* 
* 
* 

## Εξωτερικοί σύνδεσμοι

* «Antoine Jérôme Balard and Louis Pasteur», στο *PasteurBrewing.com*

Κατηγορία:Γάλλοι χημικοί
Κατηγορία:Χημικοί του 19ου αιώνα
Κατηγορία:Ανακαλύψαντες χημικά στοιχεία
Κατηγορία:Βρώμιο
Εζέν-Ανατόλ Ντεμαρσέ

Ο **Εζέν-Ανατόλ Ντεμαρσέ** (*Eugène-Anatole Demarçay*, 1 Ιανουαρίου 1852 – 5 Μαρτίου 1903) ήταν Γάλλος χημικός.

Ο Ντεμαρσέ σπούδασε με καθηγητή τον Ζαν-Μπατίστ Ντυμά. Κατά τη διάρκεια ενός πειράματος, μία έκρηξη είχε ως αποτέλεσμα να χάσει την όρασή του από το ένα μάτι.

Ο Ντεμαρσέ ήταν ειδικός στη φασματοσκοπία. Το 1896 συνειδητοποίησε ότι κάποια δείγματα του προσφάτως ανακαλυφθέντος χημικού στοιχείου σαμαρίου περιείχαν και ένα άλλο, άγνωστο στοιχείο της ύλης, το οποίο κατόρθωσε να απομονώσει πέντε χρόνια αργότερα, το 1901, και το ονόμασε ευρώπιο προς τιμή της ευρωπαϊκής ηπείρου.

Το 1898 χρησιμοποίησε τις δεξιότητές του στη φασματοσκοπία για να βοηθήσει τη Μαρία Κιουρί να επιβεβαιώσει ότι είχε ανακαλύψει το στοιχείο ράδιο.

## Εργογραφία
* *Spectres électriques. Atlas*, Gauthier-Villars, Παρίσι 1895
* *Sur les acides tétrique et oxytétrique et leurs homologues*, Gauthier-Villars, Παρίσι 1880

## Παραπομπές


Κατηγορία:Γάλλοι χημικοί
Κατηγορία:Χημικοί του 19ου αιώνα
Κατηγορία:Ανακαλύψαντες χημικά στοιχεία
Γιε (Πολιτεία Μον)

Το **Γιε **(βιρμανικά ရေးမြို့, ΔΦΑ [jé mjo̰], μον ဍုၚ်ရေဝ်) είναι πόλη στο νότιο άκρο της Πολιτείας Μον στην Μιανμάρ (Βιρμανία). Είναι η κύρια πόλη του δήμου Γιε στην Επαρχία Μαουλαμγίνε. Η πόλη βρίσκεται κατά μήκος του ποταμού Γιε, καθώς καταλήγει στο Κόλπο του Μαρταμπάν, και περιβάλλεται από τους Λόφους Τενασέριμ στα ανατολικά. Έχει ζεστό, μέτριο καιρό. Η οικονομία της πόλης βασίζεται κυρίως στην παραγωγή καρυδιού μπετέκ και καουτσούκ, την αλιείας, την παραγωγή και το εμπόριο. Βρίσκεται στη σιδηροδρομική γραμμή Μαουλαμγιάινγκ-Νταουέι, και έχει ένα λιμάνι. Η πλειοψηφία των ανθρώπων είναι εθνικοί Μον. Το Γιε είναι κέντρο για την εκπαίδευση της γλώσσας Μον. 

Υπήρξε μια πλημμύρα, τον Αύγουστο του 2011, μετά από έναν χείμαρρο βροχής (320 χιλιοστά την 1η Αυγούστου 2011). 2.000 σπίτια πλημμύρισαν και ορισμένα σχολεία και αγορές ήταν κλειστές.

## Αθλητισμός
Στην παραλία Φα Γιαρ Ταούνγκ ή Πιν Λάε Γουά, υπάρχει ένα  αναρριχητικό πεδίο που αναπτύχθηκε από τον Σύλλογο Τεχνικής Αναρρίχησης της Μιανμάρ το 2015.

## Κλίμα
Το Γιε έχει τροπικό κλίμα μουσώνων (τύπος Am της κλιματικής ταξινόμησης Κέππεν). Οι θερμοκρασίες είναι υψηλές όλο τον χρόνο, ωστόσο οι μέγιστες θερμοκρασίες στους μήνες των μουσώνων επηρεάζονται από την έντονη συννεφιά και την βροχή. Υπάρχει ξηρή εποχή (Νοέμβριος–Απρίλιος) και υγρή περίοδος το καλοκαίρι (Μάιος–Οκτώβριος). Καταρρακτώδεις βροχές πέφτουν από τον Ιούνιο έως τον Σεπτέμβριο, και σημειώνονται πάνω από 1.200 χιλιοστά βροχής μόνο τον Αύγουστο.



## Δείτε επίσης
* Πολιτεία Μον

## Παραπομπές


Γιε
Κάθλιν Τέρνερ

H **Μαίρυ Κάθλιν Τέρνερ** (αγγλ.:*Mary Kathleen Turner*), (19 Ιουνίου 1954) είναι Αμερικανίδα ηθοποιός.

## Βιογραφία
Η πρώτη της συμμετοχή στον κινηματογράφο ήταν το 1981 στην ταινία *[[Έξαψη (ταινία)|Έξαψη]]* και προτάθηκε για BAFTA και Χρυσή Σφαίρα πρωτοεμφανιζόμενης. Το 1984 έπαιξε στο *[[Κυνηγώντας το πράσινο διαμάντι]]* και κέρδισε τη Χρυσή Σφαίρα Α' γυναικείου ρόλου σε κωμωδία.

Την επόμενη χρονιά έπαιξε στο *Η τιμή των Πρίτζι* και κέρδισε ξανά τη Χρυσή Σφαίρα στην ίδια κατηγορία. Το 1986 πρωταγωνίστησε στο *[[Η Πέγκυ Σου παντρεύτηκε]]* και προτάθηκε για το Όσκαρ και τη Χρυσή Σφαίρα Α' γυναικείου ρόλου.

Στη συνέχεια, έκανε τη φωνή της *Τζέσικα Ράμπιτ* στις ταινίες *[[Ποιος παγίδεψε τον Ρότζερ Ράμπιτ]]*, *Tummy Trouble*, *Roller Coaster Rabbit* και *Trail Mix-Up*.

Στην τηλεόραση, έπαιξε ως γκεστ στις σειρές *[[Τα Φιλαράκια]]*, *[[Nip/Tuck]]*, *Californication* και *Law and Order*, ενώ έχει δώσει τη φωνή της σε ένα επεισόδιο των *[[Simpsons]]*.

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Αθλητική Ένωση Αιγίου

Η **Αθλητική Ένωση Αιγίου** (Α.Ε. Αιγίου) είναι αθλητικός σύλλογος του Αίγιου, ιδρύθηκε στις 31 Δεκεμβρίου 1931 από πρόσφυγες που ήρθαν στο Αίγιο από την Μ.Ασία εξαιτίας της Μικρασιατικής Καταστροφής .
Έχει ως έδρα τη συνοικία του Συνοικισμού Νικολάου Πλαστήρα, τα χρώματα της ομάδος είναι το κίτρινο και το μαύρο και έμβλημά της ο δικέφαλος αετός.Ανήκει στο δυναμικό της ΕΠΣ Αχαΐας και έχει μόνο τμήμα ποδοσφαίρου.Το αρχικό της όνομα ήταν Α.Ε.Κ. Αιγίου εως το 1952 οπού και μετονομάστηκε σε Αθλητική Ένωση Αιγίου.

## Ιστορία
Τέσσερα μόλις χρόνια μετά τον Παναιγιάλειο, ιδρύεται στο Αίγιο η δεύτερη ποδοσφαιρική ομάδα της πόλης, με την ονομασία Α.Ε.Κ. Αιγίου. Οι διαδικασίες ίδρυσης του συλλόγου είχαν ξεκινήσει από τα τέλη του 1926 αλλά το καταστατικό κατατέθηκε στο Πρωτοδικείο στις 31 Δεκεμβρίου 1931.Η Α.Ε. Αιγίου από τις αρχαιότερες ποδοσφαιρικές ομάδες της χώρας μας με αριθμό Μητρώου Ε.Π.Ο. 159.Η Α.Ε. Αιγίου είναι από τις ομάδες που έχουν πρωταγωνιστήσει κατά καιρούς στο πρωτάθλημα της Ε.Π.Σ. Πατρών,μετά της Ε.Π.Σ. Αχαΐας και αριθμεί και δώδεκα συμμετοχές στο Κύπελλο Ελλάδας.

## 90 χρόνια Α.Ε. Αιγίου
Στις 6 Σεπτεμβρίου 2021 με φιλικό κόντρα στους παλαίμαχους της ΑΕΚ γιορτάστηκε στο Δημοτικό Στάδιο Αιγίου η συμπλήρωση των 90 χρόνων από την ίδρυση της ΑΕ Αιγίου. Το παιχνίδι έληξε ισόπαλο 4-4.

## Παραπομπές


Κατηγορία:Αθλητικοί σύλλογοι Αχαΐας
Κατηγορία:Αίγιο
Γίρζι Γιαβόρσκι

Ο ** Γίρζι Γιαβόρσκι** (*[[τσεχικά]] : Jiří Javorský*) (Πράγα, Τσεχοσλοβακία, 9 Φεβρουαρίου 1932 - Χαϊλμπρόν, Δυτική Γερμανία, 16 Σεπτεμβρίου 2002), ήταν Τσεχοσλοβάκος πρωταθλητής και προπονητής της αντισφαίρισης. Γιος του είναι ο επίσης αντισφαιριστής Γιαροσλάβ Γιαβόρσκι.

Ο Γιαβόρσκι ήταν για δεκατρία χρόνια ο νούμερο 1 παίκτης της εθνικής κατάταξης στο απλό σην Τσεχοσλοβακία. Η μεγαλύτερη επιτυχία του είναι η νίκη στο Γαλλικό Όπεν το 1957 στο μικτό διπλό με συμπαίκτρια την Βέρα Σούκοβα. Το 1960 έφτασε στα ημιτελικά και το 1960 και 1961 στα ημιτελικα του Γουίμπλεντον.

Κέρδισε εννέα πρωταθλήματα Τσεχοσλοβακίας στο απλό, το 1952, 1954, 1955, 1956, 1957, 1958, 1960, 1961, και το 1964) και 11 τίτλους στο διπλό και μικτό διπλό.  Το 1962 κέρδισε το τουρνουά της Μπρατισλάβας. Το 1955-66 ήταν μέλος της Τσεχοσλοβακίας στο κύπελλο Ντέιβις όπου έπαιξε 56 αγώνες (33 νίκες).

Στο διεθνές πρωτάθλημα της Τσεχοσλοβακίας, ήταν πρώτος στο απλό το 1955, 1957, 1959, 1960, το 1964 και δεύτερος το 1961. Πρώτος στο απλό του διεθνές πρωταθλήματος Πολωνίας το 1952, 1954, 1960, 1961 και δεύτερος το 958, της Οστράβα το 1956 , του USSR Indoors το 1957, δεύτερος στην Μπρατισλάβα το 1960, 1961, δεύτερος στο Σότσι το 1961, πρώτος στο διεθνές πρωτάθλημα Ουγγαρίας το 1962, πρώτος στο όπεν Αλγερίας το 1964, πρώτος στο Πόρτσαμ το 1964, δεύτερος στο Μοντε Κάρλο το 1965.

## Παραπομπές


## Πηγές
* Lichner, I. et al.(1985): *Malá encyklopedie tenisu*, Olympia, Praha

Κατηγορία:Τσεχοσλοβάκοι αθλητές της αντισφαίρισης
Κατηγορία:Τσεχοσλοβάκοι προπονητές της αντισφαίρισης
Κατηγορία:Νικητές Γαλλικού Όπεν
Κομά (Αίγυπτος)

Η **Κομά** ήταν χωριό ευρισκόμενο πλησίον της Ηρακλεοπόλεως της Μεγάλης στην Κάτω Αίγυπτο, κατά την διάρκεια της Ύστερης Αρχαιότητας. Ήταν γνωστό ως η γενέτειρα του Αγίου Αντωνίου, εντός της αγιολογίας του οποίου αναφέρεται πως η οικογένειά του ήταν οικονομικά ευκατάστατη, ενώ είχε υπό τον έλεγχό της ευρείας έκτασης γαίες κατά τις αρχές του 3ου αιώνα&nbsp;μ.Χ.

## Παραπομπές


## Πηγές
* .

Κατηγορία:Εγκαταλελειμμένοι οικισμοί στην Αίγυπτο
Φρανσουά λ'Ολονναί

Ο **Φρανσουά λ'Ολονναί** (*François l'Olonnais*, 1630 - 1669), γνωστός και ως **Φρανσουά λ'Ολοννουά** (*François l'Olonnois*) ή **Ζαν-Νταβίντ Νω** (*Jean-David Nau*), ήταν Γάλλος πειρατής που δραστηριοποιήθηκε στην Καραϊβική κατά τη δεκαετία του 1660. 

Κατηγορία:Γάλλοι πειρατές
Διοργανώσεις Ε.Π.Σ. Καβάλας 2017–18

Για την **περίοδο 2017–18**, η Ένωση Ποδοσφαιρικών Σωματείων Καβάλας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Καβάλας.

Η πρωταθλήτρια της Α΄ κατηγορίας της ΕΠΣ Καβάλας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Καβάλας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Καβάλας είναι η εξής:

* Α΄ Κατηγορία
* Β΄ Κατηγορία
** Β1 Κατηγορία
** Β2 Κατηγορία
* Γ΄ Κατηγορία

### Α΄ Κατηγορία
Πρωταθλήτρια στην Α΄ Κατηγορία αναδείχθηκε η ομάδα Κεραυνός Πέρνης. Υποβιβάστηκαν στη Β΄ Κατηγορία οι ομάδες Εθνικός Νέας Καρυάς, Απόλλων Χρυσοχωρίου και Ηρακλής Καβάλας.

### Β΄ Κατηγορία

#### Β1 Κατηγορία
Προβιβάστηκαν στην Α΄ Κατηγορία οι ομάδες Άρης Πηγών και Θεαγένης Θάσου, ενώ υποβιβάστηκε στη Γ΄ Κατηγορία ο Αίας Παναγιάς.

#### Β2 Κατηγορία
Προβιβάστηκαν στην Α΄ Κατηγορία οι ομάδες Κεραυνός Κρηνίδων και Μ.Α. Φιλίππων, ενώ υποβιβάστηκε στη Γ΄ Κατηγορία ο Α.Ο. Ελαιοχωρίου.

### Γ΄ Κατηγορία

#### Γκρουπ ανόδου
Προβιβάστηκαν στην Α΄ Κατηγορία οι ομάδες Π.Ο. Κεραμωτής και Καβάλα 2004.

#### Γκρουπ κατάταξης

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Καβάλας. Κυπελλούχος αναδείχθηκε η ομάδα Α.Ο. Καβάλα.

### Α΄ Φάση

|}

### Β΄ Φάση

|}

### Γ΄ Φάση

|}

### Προημιτελικά

|}

### Ημιτελικά
Η κλήρωση της 4ης φάσης πραγματοποιήθηκε στις 4 Δεκεμβρίου 2017 στην Καβάλα.

|}

### Τελικός
Ο τελικός διεξήχθη στο Δημοτικό Στάδιο Ανθή Καραγιάννη.

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Καβάλας
Κατηγορία:Εγχώρια ποδοσφαιρικά πρωταθλήματα 2017–2018
Κατηγορία:Εγχώρια ποδοσφαιρικά κύπελλα 2017-2018
Φρειδερίκος Κάρολος της Έσσης

Ο **Φρειδερίκος** (γερμανικά: *Friedrich von Hessen*, 1 Μαΐου 1868 - 28 Μαΐου 1940) ήταν πρίγκιπας και λάνδγραβος της Έσσης

Προερχόταν από τον Οίκο της Έσσης, από τον κλάδο Κάσσελ-Ρούμπενχαϊμ, και ήταν τιτουλάριος εκλέκτορας της Έσσης (1925-1940), βασιλιάς της Φινλανδίας (1918) και μετά τιτουλάριος βασιλιάς της (1918-40).

## Βιογραφία
Ο *Φρειδερίκος Κάρολος Λουδοβίκος Κωνσταντίνος* γεννήθηκε στο οικογενειακό μέγαρο Γκουτ Πάνκερ, στο Πλεν του Χόλσταϊν. Ήταν ο τρίτος γιος του Φρειδερίκου Γουλιέλμου Β΄ της Έσσης και της Άννας των Χοεντσόλλερν, κόρης του Καρόλου της Πρωσίας.

Στις 9 Οκτωβρίου 1918 το Κοινοβούλιο της Φινλανδίας τον εξέλεξε βασιλιά της χώρας και ένα στέμμα φτιάχτηκε για την περίσταση. Ένα μήνα μετά παραιτήθηκε ο Γουλιέλμος Β΄ της Γερμανίας και έληξαν οι μοναρχίες στη Γερμανία. Είναι η λήξη του Α΄ Παγκοσμίου Πολέμου. Ο Γουλιέλμος Β΄ ήταν αδελφός της Μαργαρίτας, συζύγου του Φρειδερίκου Καρόλου. Τότε επιφανείς Φινλανδοί θεώρησαν ακατάλληλη την επιλογή και πριν φθάσει στη Φινλανδία και αναλάβει βασιλιάς, η χώρα αποφάσισε στις 14 Δεκεμβρίου 1918 Δημοκρατικό καθεστώς· ο Φρειδερίκος Κάρολος το κατανόησε. Έμεινε τιτουλάριος βασιλιάς της ως το τέλος του.

Ο πατέρας του απεβίωσε το 1884 και τον διαδέχθηκε ο πρωτότοκος αδελφός του Φρειδερίκος Γουλιέλμος Γ΄, που όμως ετελεύτησε το 1888 αδόκητα. Τον διαδέχθηκε ο δευτερότοκος αδελφός του Αλέξανδρος Φρειδερίκος, που είχε ακουστική αναπηρία εκ γενετής, έτσι παραιτήθηκε το 1925 και τον διαδέχθηκε ο Φρειδερίκος Κάρολος ως τιτουλάριος εκλέκτορας της Έσσης.

Όταν ετοιμαζόταν για να ταξιδέψει στη Φινλανδία, ο πρωτότοκος γιος του Φίλιππος υπηρετούσε στο στρατό και ο δίδυμος με αυτόν Βόλφγκανγκ θα ακολουθούσε τον πατέρα του, μάλιστα μία Φινλανδή θα γινόταν σύζυγος τού Βόλφγκανγκ. Ο Φρειδερίκος Κάρολος φαίνεται να προόριζε τον Βόλφγκανγκ για διάδοχό του εκεί, αν και ήταν ο δευτερότοκος γιος του. Ωστόσο ο πρωτότοκος διαδέχεται τον πατέρα του σε όλα τα αξιώματα, έτσι τιτουλάριος βασιλιάς της Φινλανδίας θεωρείται ο Φίλιππος.

## Οικογένεια
Νυμφεύτηκε το 1893 τη Μαργαρίτα, κόρη του Φρειδερίκου Γ΄ της Γερμανίας, και είχε τέκνα:
* Φρειδερίκος Γουλιέλμος Σιγισμόνδος (1893 - 1916), απεβίωσε κατά τον Α΄ Παγκόσμιο Πόλεμο, στην εκστρατεία της Δοβρουτσάς.
* Μαξιμιλιανός Φρειδερίκος Γουλιέλμος Γεώργιος (1894 - 1914), απεβίωσε κατά τον Α΄ Παγκόσμιο Πόλεμο.
* Φίλιππος (1896 - 1980), τιτουλάριος εκλέκτορας της Έσσης.
* Βόλφγκανκ (1896 - 1989).
* Χριστόφορος (1901 - 1943), νυμφεύτηκε την Σοφία, κόρη του Ανδρέα της Ελλάδας.
* Ριχάρδος Γουλιέλμος Λεοπόλδος (1901 - 1969).

## Πρόγονοι

## Παραπομπές


## Πηγές
* Large article on Helsingin Sanomat newspaper  about Friedrich Karl and his descendants, including the current "pretender" for the throne.
* Nash, Michael L  (2012) The last King of Finland. Royalty Digest Quarterly, 2012 : 1

Κατηγορία:Οίκος της Έσσης
Σάμρα Ραχιμλί

Η **Σάμρα Ραχιμλί** (Αζερμπαϊτζάν: Səmra Rəhimli, γεννημένη στις 20 Οκτωβρίου 1994) είναι τραγουδίστρια του Αζερμπαϊτζάν. Το 2015, αγωνίστηκε στην O Ses Türkiye (The Voice of Turkey) όπου έφτασε στους προημιτελικούς και τον Μάρτιο του 2016, έγινε φιναλίστ στην πρώτη σεζόν της Səs Azərbaycan (The Voice of Azerbaijan). Στις 10 Μαρτίου 2016, ανακοινώθηκε ως η εκπρόσωπος του Αζερμπαϊτζάν για το διαγωνισμό τραγουδιού της Eurovision 2016 με το τραγούδι "Miracle". Η Ραχιμλί συμμετείχε κατά τη διάρκεια του Ημιτελικού 1 και προχώρησε επιτυχώς στο Μεγάλο Τελικό όπου τερμάτισε 17η με 117 πόντους.

## Δισκογραφία

### Σίνγκλ

## Παραπομπές

Κατηγορία:Αζέρες τραγουδίστριες
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2016
Κατηγορία:Συμμετέχοντες στο διαγωνισμό τραγουδιού Eurovision με το Αζερμπαϊτζάν
Τυροσινάση

Η **τυροσινάση** είναι ένζυμο που περιέχει χαλκό και καταλύει την οξείδωση φαινολών όπως του αμινοξέος τυροσίνη και του νευροδιαβιβαστή ντοπαμίνη. Οι αντιδράσεις που επιτελεί το ένζυμο είναι η υδροξυλίωση μονοφαινολών σε ο-διφαινόλες και η οξείδωση ο-διφαινολών σε ο-κινόνες.

Στα ζώα και στον άνθρωπο η τυροσινάση είναι υπεύθυνη για τη σύνθεση της μελανίνης, χρωστικής του δέρματος που βοηθά στην προστασία από την υπεριώδη ακτινοβολία του ήλιου.

## Κλινική σημασία

Δυσλειτουργίες της τυροσινάσης είτε λόγω εγγενών γενετικών αιτίων είτε λόγω εξωγενών παραγόντων (π.χ. χημικές ουσίες όπως πολυφαινόλες
) σχετίζονται κυρίως με δερματικές παθήσεις. Ο αλμπινισμός είναι η πλέον γνωστή γενετική πάθηση που σχετίζεται με μειωμένη παραγωγή ή και πλήρη απουσία μελανίνης στο δέρμα, στα μαλλιά και στην ίριδα των ματιών, και προκαλείται από μετάλλαξη στο γονίδιο του DNA που κωδικοποιεί τη σύνθεση της τυροσινάσης.

## Πηγές


Κατηγορία:Ένζυμα
Σαμίρ Τζαβατζαντέχ

Ο **Σαμίρ Τζαβατζαντέχ** (Αζερμπαϊτζάν: Samir Cavadzadə pron. [Sɑmiɾ dʒɑvɑdzɑdæ], γεννημένος στις 16 Απριλίου 1980 στο Μπακού του Αζερμπαϊτζάν) είναι τραγουδιστής ποπ του Αζερμπαϊτζάν. Επιλέχθηκε ως εκπρόσωπος του Αζερμπαϊτζάν, μαζί με τον Ελνούρ Χουσέινοφ, για να εμφανιστεί στο Διαγωνισμό Τραγουδιού της Eurovision 2008.

Ο Σαμίρ Τζαβατζαντέχ αποφοίτησε από το πανεπιστήμιο με πτυχίο το 2002. Το 2003 ολοκλήρωσε πενταετή μαθήματα μουσικής με ειδίκευση στο mugham. Αφού υπηρετούσε στο στρατό για ένα χρόνο, έγινε μέλος της ποπ μπάντας Sheron για τα επόμενα τρία χρόνια και τελικά άρχισε να ασχολείται με σόλο καριέρα.

Αρχικά, ο Σαμίρ δεν κατονομάστηκε μεταξύ εκείνων που συναγωνίστηκαν για να αντιπροσωπεύσουν το Αζερμπαϊτζάν στην Eurovision. Στις 2 Φεβρουαρίου 2008, η κριτική επιτροπή επέλεξε τον Ελνούρ Χουσέινοφ και δύο άλλους υποψηφίους (Aynur Isgandarli και το ροκ συγκρότημα Unformal) και αποκάλυψε ότι το νικητήριο τραγούδι "Day After Day¨" θα έπαιζε ως ντουέτο από τους Χουσέινοφ και Τζαβατζαντέχ. Σε μια συνέντευξη που ακολούθησε την απόφαση, ένας από τους συντονιστές του διαγωνισμού (και ο συντάκτης των στίχων του "Day After Day"), Zahra Badalbeyli δήλωσε ότι δεν ήταν αντίθετο στους κανόνες του διαγωνισμού για τον Elnur Hüseynov να προσκαλέσει έναν άλλο ή περισσότερους καλλιτέχνες να τραγουδήσουν μαζί του, και ότι ήταν η αμοιβαία συμφωνία του και του Τζαβατζαντέχ να εκτελεί το "Day After Day" σε ντουέτο.

Τον Ιούλιο του 2012, ο Σαμίρ ανακοίνωσε τα σχέδιά του να παντρευτεί.

## Παραπομπές


## Δείτε επίσης
*Συμμετοχή του Αζερμπαϊτζάν στη Eurovision

## Εξωτερικοί σύνδεσμοι
* 

Κατηγορία:Αζέροι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Αζερμπαϊτζάν
Κατηγορία:Διαγωνισμός Τραγουδιού Eurovision 2008
Κατηγορία:Συμμετέχοντες στη Eurovision
Εκκλησία Σαν Λουσσόριο (Φορντοντζάνους)

Η **Εκκλησία Σαν Λουσσόριο** () είναι θρησκευτική κατασκευή ευρισκόμενη στο Φορντοντζάνους, χωριό στο κεντρικό τμήμα της Σαρδηνίας.

Υπαγόμενη στον Καθολικισμό, αποτελεί τμήμα της Ενορίας Σάντι Πιέτρο ε Αρκελάο, εντός της Αρχιεπισκοπής του Οριστάνο.

Η εκκλησία ανεγέρθηκε στην διάρκεια του 12ου αιώνα από Βιττορίνους μοναχούς στην θέση παλαιοχριστιανικής κρύπτης.

## Φωτοθήκη


Image:Fordongianus - Chiesa di San Lussorio (13).JPG
Image:Fordongianus - Chiesa di San Lussorio (24).JPG
Image:Fordongianus - Chiesa di San Lussorio (36).JPG
Image:Fordongianus - Chiesa di San Lussorio (44).JPG



## Παραπομπές


## Πηγές
*  
*  

## Εξωτερικοί σύνδεσμοι
*
Εκκλησία Σάντι Πιέτρο ε Αρκελάο (Φορντοντζάνους)

Η **Εκκλησία Σάντι Πιέτρο ε Αρκελάο** (), ή απλώς «Εκκλησία Σαν Πιέτρο», είναι θρησκευτική κατασκευή η οποία βρίσκεται στο Φορντοντζάνους, χωριό στο κεντρικό τμήμα της Σαρδηνίας.

Υπαγόμενη στον Καθολικισμό, αποτελεί έδρα της ομώνυμης ενορίας, ενώ, επίσης, αποτελεί τμήμα της Αρχιεπισκοπής του Οριστάνο.

## Φωτοθήκη

Image:Fordongianus - Chiesa dei Santi Pietro e Archelao (10).JPG
Image:Fordongianus - Chiesa dei Santi Pietro e Archelao (14).JPG
Image:Fordongianus - Chiesa dei Santi Pietro e Archelao (17).JPG


## Παραπομπές


## Πηγές
*  

## Εξωτερικοί σύνδεσμοι
* 


Φορντοντζανους
Φορντοντζανους
Φέρντιναντ Βέρμπα

Ο **Φέρντιναντ Βέρμπα** (*[[λατινικό αλφάβητο]]: Ferdinand Vrba*) (Μπρατισλάβα, Τσεχοσλοβακία, 27 Ιουνίου 1922 - Βιέννη, Αυστρία, 8 Νοεμβρίου 1991), ήταν Τσεχοσλοβάκος πρωταθλητής και προπονητής της αντισφαίρισης.

Ήδη στην ηλικία των δεκαεπτά είχε την πρώτη του επιτυχία να παίξει στον τελικό του πρωταθλήματος Σλοβακίας, έπαιζε για το σύλλογο τον Ζελέσνισταρ Μπρατισλάβας. Ένα χρόνο αργότερα, το 1941, κέρδισε το πρώτο πρωτάθλημα της Σλοβακίας, έγινε πρωταθλητής ακόμα το 1942 στο απλό και το 1942, 1950, 1955 στο διπλό. Κατά τη διάρκεια του Δευτέρου παγκοσμίου πολέμου, εκπροσωπούσε σε διεθνείς αγώνες τη Σλοβακία έως το 1945 και την αποκατάσταση της χώρας. Έπαιξε δύο φορές με την Τσεχοσλοβακία στο κύπελλο Ντέιβις, το 1947 και το 1948. Έπαιξε 4 αγώνες στο απλό με ρεκόρ 3 νίκες και 1 ήττα.

Φιναλίστ το 1945 στο πρωτάθλημα της Βουδαπέστης, το 1946 συμμετείχε στο απλό του Γουίμπλεντον και το 1946-1948 στο Ρολάν Γκαρός. Στο εθνικό πρωτάθλημα της Σλοβακίας ήταν δεύτερος το 1947, ενώ έχει φτάσει μέχρι τα ημιτελικά του πρωταθλήματος Τσεχοσλοβακίας το 1955.

Μετά το τέλος παίζοντας της καριέρα του, εργάστηκε ως προπονητής και στα τέλη της δεκαετίας του '60 πήγε στην Αυστρία, όπου και έζησε μέχρι το θάνατό του το 1991. Είναι μέλος του Tennis Hall of Fame της Σλοβακίας.

## Παραπομπές


## Πηγές
* Slovenský tenisový svaz - Ferdinand Vrba
* Lichner, I. et al.(1985): *Malá encyklopedie tenisu*. Olympia, Praha, s. 324

Κατηγορία:Τσεχοσλοβάκοι αθλητές της αντισφαίρισης
Κατηγορία:Σλοβάκοι αθλητές της αντισφαίρισης
Κατηγορία:Τσεχοσλοβάκοι προπονητές της αντισφαίρισης
Υποθαλάσσιο όρος Ερατοσθένης

Το **υποθαλάσσιο όρος Ερατοσθένης** βρίσκεται στην ανατολική Μεσόγειο, περίπου 100 χλμ. νοτιοδυτικά της Κύπρου. Πρόκειται για ένα μεγάλο, βυθισμένο ορεινό όγκο, μήκους περίπου 120 χλμ. και πλάτους 80 χλμ. Η κορυφή του βρίσκεται σε βάθος 690 μ. και υψώνεται 2.000 μ. πάνω από τον πυθμένα που τον περιβάλλει βρίσκεται σε βάθος άνω των 2.700 μ., μέρος της Αβυσσικής Πεδιάδας του Ερατοσθένη. Είναι ένα από τα μεγαλύτερα χαρακτηριστικά του βυθού της Ανατολικής Μεσογείου.

## Παραπομπές
*Mart, Yossi and Robertson, Alastair H. F. (1998). *[http://www.era.lib.ed.ac.uk/handle/1842/558 Eratosthenes Seamount: an oceanographic yardstick recording the Late Mesozoic-Tertiary geological history of the Eastern Mediterranean]*, in Robertson, A.H.F., Emeis, K.-C., Richter, C., and Camerlenghi, A. (eds.), Proceedings of the Ocean Drilling Program, Scientific Results, Vol. 160, Chapter 52, 701–708.
*Kempler, Ditza (1998). *[http://www-odp.tamu.edu/publications/160_SR/VOLUME/CHAPTERS/CHAP_53.PDF Eratosthenes Seamount: the possible spearhead of incipient continental collision in the Eastern Mediterranean]*, in Robertson, A.H.F., Emeis, K.-C., Richter, C., and Camerlenghi, A. (eds.), Proceedings of the Ocean Drilling Program, Scientific Results, Vol. 160, Chapter 53, 709–721.
*Earthref entry

Κατηγορία:Μεσόγειος Θάλασσα
Κατηγορία:Κύπρος
Μαυρίκιος της Έσσης

Ο **Μαυρίκιος**, γερμ. Moritz (6 Αυγούστου 1926 - 23 Μαΐου 2013) από τον Οίκο της Έσσης του κλάδου Κάσσελ-Ρούμπενχαϊμ. Ήταν τιτουλάριος: εκλέκτορας της Εσσης, μέγας δούκας της Έσσης & παρά τω Ρήνω και βασιλιάς της Φινλανδίας.

## Βιογραφία
Ο Μόριττς-Φρήντριχ-Καρλ-Εμάνουελ-Χούμπερτ γεννήθηκε στο κάστρο Ρακονίτζι της Σαβοΐας. Ήταν ο πρωτότοκος γιος του Φιλίππου τιτουλάριου εκλέκτορα της Έσσης & τιτουλάριου βασιλιά της Φινλανδίας και της Μαφάλντας της Σαβοΐας, κόρης του Βίκτωρα-Εμμανουήλ Γ΄ της Ιταλίας. 

Κατά τον Β΄ Παγκόσμιο Πόλεμο η μητέρα του συνελήφθη από τους Ναζί για δήθεν ανατρεπτικές δραστηριότητες και απεβίωσε στο στρατόπεδο συγκέντωσης Μπούχενβαλτ το 1944.

Το 1968 απεβίωσε ο Λουδοβίκος τιτουλάριος μέγας δούκας της Έσσης και παρά τω Ρήνω. Ήταν ο τελευταίος του κλάδου της Έσσης-Ντάρμστατ και τον διαδέχθηκε ο Φίλιππος ως εξ αρρενογονίας συγγενής. Έτσι ενώθηκαν οι δύο κλάδοι της Έσσης: του Κάσσελ και του Ντάρμστατ. Πιο πριν ο Λουδοβίκος είχε υιοθετήσει τον Μαυρίκιο, ο οποίος έτσι κληρονόμησε σημαντικές καλλιτεχνικές συλλογές. Το 1980 απεβίωσε ο Φίλιππος και τον διαδέχθηκε ο Μαυρίκιος.

Ήταν ο 32ος απόγονος του Ρέγκιναρ Α΄ δούκα της Λωρραίνης, ιδρυτή του Οίκου Ρέγκιναρ-Έσσης. Ήταν παγκοσμίου φήμης συλλέκτης έργων Τέχνης και ο ιδιοκτήτης του ανακτόρου Κρόνμπερκ, στo Τάουνους της Έσσης. Απεβίωσε από ασθένεια των πνευμόνων σε νοσοκομείο της Φρανκφούρτης, σε ηλικία 87 ετών. Τον διαδέχθηκε ο γιος του Δονάτος στους τίτλους του.

## Οικογένεια
Νυμφεύτηκε το 1964 την Τατιάνα, κόρη του Γκούσταβ-Άλμπρεχτ πρίγκιπα του Ζάυν-Βίττγκενσταϊν-Μπέρλεμπουργκ και είχε τέκνα:
* Μαφάλντα γενν. 1965, παντρεύτηκε πρώτα τον Ενρίκο ντεϊ κόντι Μαρόνε Τσιντσάνο, μετά τον Κάρλο Γκάλντο και τέλος τον Φερνινάντο ντεϊ κόντι Μπρατσέττι-Περέττι.
* Δονάτος γενν. 1966, τιτουλάριος: εκλέκτορας της Έσσης, μέγας δούκας της Έσσης και βασιλιάς της Φινλανδίας.
* Ελένη-Ελισάβετ-Μαγδαληνή γενν. 1967, έχει μη νόμιμη σχέση με τον Μάσσιμο Καγιάτσο. 
* Φίλιππος-Ρόμπιν γενν. 1970.

## Πρόγονοι

## Παραπομπές


Κατηγορία:Οίκος της Έσσης
Γιούλιαν Ντράξλερ

Ο **Γιούλιαν Ντράξλερ** (*Julian Draxler*, 20 Σεπτεμβρίου 1993) είναι Γερμανός ποδοσφαιριστής που αγωνίζεται στην Παρί Σεν Ζερμέν και στην Εθνική Γερμανίας.

## Καριέρα
### Σε συλλόγους
Η επαγγελματική του καριέρα ξεκίνησε το 2011 στη Σάλκε, όπου έπαιζε από την παιδική του ηλικία. Με τη Σάλκε κατέκτησε το Κύπελλο Γερμανίας και το Σούπερ Καπ Γερμανίας. Το 2015 πήρε μεταγραφή για τη Βόλφσμπουργκ, όπου έμεινε για ενάμιση χρόνο. Από τον Ιανουάριο του 2017 παίζει στην Παρί Σεν Ζερμέν και έχει κατακτήσει το Κύπελλο Γαλλίας και το Λιγκ Καπ Γαλλίας.
### Στην εθνική ομάδα
Είναι μέλος της εθνικής ομάδας από το 2012 και πέτυχε το πρώτο του γκολ το 2013 σε εναν φιλικό αγώνα με τις ΗΠΑ. Aνήκε στο ρόστερ της ομάδας του Μουντιάλ του 2014 που κατέκτησε τον τίτλο, καθώς και στο Euro του 2016. Επίσης, ήταν αρχηγός στην ομάδα της Γερμανίας στο Κύπελλο Συνομοσπονδιών του 2017 και κατέκτησε τον τίτλο και ο ίδιος τη Χρυσή Μπάλα της διοργάνωσης.

## Παραπομπές


## Εξωτερικοί σύνδεσμοι
* Προσωπική ιστοσελίδα
* 

Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές ΦφΛ Βόλφσμπουργκ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Ξένοι ποδοσφαιριστές στη Γαλλία
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Κυπέλλου Συνομοσπονδιών FIFA
Δονάτος της Έσσης

Ο **Δονάτος** (γερμ. *Donatus*, γενν. 17 Οκτωβρίου 1966) από τον Οίκο της Έσσης του κλάδου Κάσσελ-Ρούμπενχαϊμ είναι τιτουλάριος: εκλέκτορας της Έσσης, μέγας δούκας της Έσσης & παρά τω Ρήνω και βασιλιάς της Φινλανδίας.

## Βιογραφία
Ο Χάινριχ-Ντονάτους-Φίλιππ-Ουμπέρτο είναι ο μόνος γιος του Μαυρικίου τιτουλάριου: εκλέκτορα της Έσσης, μεγάλου δούκα της Έσσης & παρά τω Ρήνω και βασιλιά της Φινλανδίας και της Τατιάνας, κόρης του Γουσταύου-Αδόλφου πρίγκιπα του Ζάυν-Βίττγκενσταϊν-Μπέρλεμπουρκ. 

Είναι εκπαιδευμένος Οικονομολόγος και διευθύνει το *Ίδρυμα του Οίκου της Έσσης*, που σκοπό έχει την ανάδειξη της πολιτιστικής κληρονομιάς και της ιστορίας του Οίκου. Μέλη του είναι ο Φρειδερίκος της Σουηδίας, η Αλεξάνδρα σύζυγος του Νικολάου Β΄ αυτοκράτορα της Ρωσίας, ο Λουδοβίκος κόμης του Μαουνμπάττεν, αρχιναύαρχος της Βρετανίας και αντιβασιλιάς της Ινδίας και η εξαδέλφη του Βικτώρια-Ευγενία, σύζυγος του Αλφόνσου ΙΓ΄ της Ισπανίας.

Επίσης διαχειρίζεται τον αμπελώνα *πρίγκιπας της Έσσης* έκτασης 45 εκταρίων, που ειδικεύεται στην παραγωγή ποικιλιών. Το 1968 απεβίωσε ο Λουδοβίκος μέγας δούκας της Έσσης & παρά τω Ρήνω, τελευταίος του κλάδου της Έσσης-Ντάρμστατ, και τον κληρονόμησε ο Φίλιππος του κλάδου της Έσσης-Κάσσελ. Πιο πριν ο Λουδοβίκος είχε υιοθετήσει τον γιο τού Φιλίππου, τον Μαυρίκιο. Ο τελευταίος έγινε από το 1980 αρχηγός του Οίκου της Έσσης (κλάδοι Κάσσελ και Ντάρμστατ) και το 2013 που απεβίωσε, τον διαδέχθηκε ο Δονάτος. 

## Οικογένεια
Νυμφεύτηκε το 2003 τη Φλόρια-Φραντσίσκα-Μαρία Λουίζα-Έρικα κόμισσα φον Φάμπερ-Κάστελλ, ανιψιά του διευθυντή της Εταιρείας "Φάμπερ-Κάστελλ*. Προσκλήθηκαν 300 καλεσμένοι και ακολούθησε δεξίωση στο ανάκτορο Κρόνμπερκ. Είχε δίδυμα τέκνα:
* Παυλίνα γενν. 2007.
* Μαυρίκιος (Moritz) γενν. 2007, τιτουλάριος διάδοχος.
* Αύγουστος γενν. 2012.

==Το Ίδρυμα του Οίκου της Έσσης==
Ιδρύθηκε το 1928 και διαχειρίζεται την περιουσία του Οίκου: δάση, αγροτικές εκτάσεις, κάστρα, ξενοδοχεία και μία συλλογή έργων Τέχνης. Η Συλλογή εκτίθεται στο ανάκτορο Φαζανερή στο Άιχεντσελλ της Έσσης, πρώην θερινή διαμονή του ηγουμένου της Φούλντα. Το ανάκτορο αποκτήθηκε το 1803 με τη διάλυση του Γερμανικού βασιλείου. Υπάρχουν τα ανάκτορα Κρόνμπεργκ και Χέσσισχερ που έχουν γίνει ξενοδοχεία, ο αμπελώνας *πρίγκιπας της Έσσης'' στο Γιοχάννισμπερκ (αγοράστηκε το 1957) και τα ανάκτορα Βόλφσγκαρτεν και Πάνκερ, που χρησιμοποιούνται για τη διαμονή της οικογένειας. Έχουν πωληθεί τα ανάκτορα Γίλιππσρουε στο Χανάου (το 1950), Ρούμπενχαϊμ στο Όφφενμπαχ επί του Μάιν (το 1965) και το κάστρο Τάρασπ στην Ελβετία (2016).

## Αναφορές & υποσημειώσεις


Κατηγορία:Οίκος της Έσσης
Γκιέριονγκ

Το **Γκιέριονγκ **(κορεατικά: 계룡시, προφέρεται [kje̞.ɾjoŋ]) είναι πόλη στη νοτιοανατολική επαρχία Νότιου Τσούνγκτσονγκ στη Νότια Κορέα. Ο σημερινός δήμαρχος είναι ο Τσόι Χονγκ-Μουκ. Η πόλη δημιουργήθηκε το 2003 και αποσχίστηκε από την πόλη Νόνσαν, μετά από παρατεταμένη τοπική διέγερση.

Περίπου οι μισοί (47%) των κατοίκων της πόλης, είτε υπηρετούν στις ένοπλες δυνάμεις της Νότιας Κορέας, ή ανήκουν στην οικογένεια μελών της υπηρεσίας. Η πόλη φιλοξενεί πολλά σημαντικά Κορεατικά και διεθνή στρατιωτικά συνέδρια.

Το Όρος Γκιέριονγκ (κορεατικά: 계룡산, *Γκιέριονγκσαν*), που γειτνιάζει με την πόλη, θεωρείται το βουνό με τα περισσότερα *γκι*(qi) (πνευματική ενέργεια) στην Κορέα. Είναι επίσης η καρδιά του Εθνικού Πάρκου Γκιέριονγκσαν. Το 2010, ο συνολικός πληθυσμός της πόλης ήταν 40.950 κάτοικοι. 

## Σύγχρονη ιστορία
Το Γκιέριονγκ είναι μία από τις νεότερες πόλεις, εκτός από τις νέες πόλεις κοντά στη Σεούλ. Η καθιέρωση της ως μια πόλη που έγινε το 2003, όταν αποσχίστηκε από το Νόνσαν. 

Σύμφωνα με στοιχεία, η πόλη Γκιέριονγκ και η γύρω περιοχή ονομάζονταν ως «Γιόνσαν-γκουν» το 1896. Μετά τον Ιαπωνικό αποικισμό, ενσωματώθηκε στο Νόνσαν. Αργότερα το Γκιέριονγκ επιλέχθηκε ως η τοποθεσία για το στρατό. Το 1989, το αρχηγείο του Στρατού μετακόμισε στην πόλη Γκιέριονγκ. Το 1991 ορίστηκε ως ειδική περιοχή από τον πρόεδρο. Το κογκρέσο ψήφισε και αποφάσισε μέσω ειδικού νομοθετικού νομοσχεδίου ότι η πόλη Γκιέριονγκ θα ιδρυθεί στις 30 Ιουνίου 2003. Έξι μήνες αργότερα, η πόλη ιδρύθηκε επίσημα.

Η περιοχή που σήμερα ονομάζεται ως πόλη Γκιέργιονγκ ήταν γνωστή ως *Σίντοαν* μεταξύ των παλαιότερων κατοίκων. Το Γκιέριονγκ είναι επίσης γνωστό ως δορυφορική πόλη του Ντέτζον, λόγω της γεωγραφικής εγγύτητας.

## Οικονομία
Η αλυσίδα Pelicana Chicken έχει την έδρα της στην πόλη.

## Δείτε επίσης
* Κατάλογος πόλεων της Νότιας Κορέας
* Γεωγραφία της Νότιας Κορέας
* Στρατός της Νότιας Κορέας

## Παραπομπές


## Εξωτερικοί σύνδεσμοι
* Ιστοσελίδα της κυβέρνησης της πόλης 
Κατηγορία:Νότιας Κορέας γεωγραφία-επέκταση
Κατηγορία:Πόλεις της Νότιας Κορέας
Γιόζεφ Γκρους

Ο **Γιόζεφ Γκρους** (*[[λατινικό αλφάβητο]] : Josef Gruss*) (Πράγα, Βοημία-Αυστροουγγαρία, 8 Ιουλίου 1884 - Πράγα, Τσεχοσλοβακία, 28 Μαΐου 1968) ήταν, Βοημός στην καταγωγή, Τεχοσλοβάκος, ιατρός μαιευτήρας-γυναικολόγος, καθηγητής πανεπιστημίου, αθλητής σε πολλά αθλήματα, αρθρογράφος και παράγοντας του αθλητισμού.

Ήταν το δεύτερο μέλος της Τσεχικής διεθνούς ολυμπιακής επιτροπής και πρόεδρος της ολυμπιακής επιτροπής της Τσεχίας το 1929-1951. Επίσης γυναικολόγος και μαιευτήρας, καθηγητής πανεπιστημίου και αθλητής (ξιφομάχος, παίκτης της αντισφαίρισης, σκιέρ, ποδοσφαιριστής, χόκεϊ επί πάγου παίκτης και αθλητής του στίβου). 

Στην αντισφαίριση συμμετείχε εκπροσωπώντας την Βοημία στους ολυμπιακούς αγώνες του 1908 με το  ψευδώνυμο "Josef Mickovsky", αγωνίστηκε μόνο στο απλό και αποκλείστηκε από τον πρώτο γύρο.

Ήταν ανάμεσα στους οκτώ πρώτους αθλητές που συγκρότησαν την Τσεχική ομάδα στο Χόκεϊ επί πάγου για την συμμετοχή τους σε διεθνές τουρνουά, έπαιζε ως τερματοφύλακας χόκεϊ. Το 1908 ήταν από τα ιδρυτικά μέλη της Τσεχικής Ένωσης χόκεϊ, εργάστηκε επίσης στο αθλητικό σωματείο της Σλάβια ως παράγοντας, στη συνέχεια εργάστηκε σε αθλητικούς φορείς (μεταξύ 1922-1929 πρόεδρος του συλλόγου Riegel, κατά τα έτη 1920 έως 1925 πρόεδρος της Ομοσπονδίας Ξιφασκίας της Τσεχοσλοβακίας) και ήταν επίσης πρόεδρος της αθλητικής κοινότητας της Τσεχίας. Από το 1945-1946 διετέλεσε Πρόεδρος της γυναικολογικής και μαιευτικής εταιρείας της Τσεχίας, μεταξύ 1936 και 1945 εργάστηκε ως αρχισυντάκτης στο περιοδικό της εν λόγω ένωσης.

## Παραπομπές


## Πηγές
* Účastník IV. letních olympijských her v Londýně, kde reprezentoval v tenisu pod pseudonymem Josef Mičkovský ve dvouhře i ve čtyřhře, v obou soutěžích ale vypadl hned v 1. kole.
* Jedná se také o prvního překladatele pravidel fotbalu a ledního hokeje do češtiny

## Εξωτερικοί σύνδεσμοι
* 

Κατηγορία:Τσεχοσλοβάκοι αθλητές της αντισφαίρισης
Κατηγορία:Βοημοί αθλητές της αντισφαίρισης
Κατηγορία:Βοημοί ποδοσφαιριστές
Κατηγορία:Τσεχοσλοβάκοι ιατροί
Κατηγορία:Τσεχοσλοβάκοι πανεπιστημιακοί
Κατηγορία:Τσεχοσλοβάκοι δημοσιογράφοι
Κατηγορία:Τσεχοσλοβάκοι αθλητές του Χόκεϊ επί πάγου
Ιωάννης Βερβέρης

Ο **Ιωάννης Βερβέρης** (1840–1903 ή 1905) ήταν Έλληνας Μικρασιάτης σατιρικός ποιητής και εκδότης.

## Βιογραφικά στοιχεία
Γεννήθηκε το 1840 στις Κυδωνίες της Μικράς Ασίας το 1840. Μετακόμισε στη Σύρο όπου εξέδωσε τα σατιρικά περιοδικά *Εωσφόρος* και *Ιππότης*. Στη συνέχεια μετακόμισε στην Αθήνα όπου υπήρξε εκδότης του περιοδικού *Ό,τι θέλω* την περίοδο 1876-1877. Επίσης συνεργάστηκε με τον Γεώργιο Σουρή στην έκδοση του περιοδικού *Σκηναί*, ενώ έγινε γνωστός για το σκωπτικό του ύφος. Δημοσίευε επιφυλλίδες σε μορφή λαϊκών μυθιστορημάτων στα περιοδικά *[[Αριστοφάνης (εφημερίδα)|Αριστοφάνης]]*, *Ραμπαγάς* και *[[Μη Χάνεσαι]]*, τα οποία είχαν ιδιαίτερα μεγάλη απήχηση στο αναγνωστικό κοινό. Αργότερα εξέδωσε και το περιοδικό *[[Παληάνθρωπος (εφημερίδα)|Παληάνθρωπος]]* στο οποίο χρησιμοποιούσε τη δημοτική γλώσσα κάτι που τον έκανε να θεωρείται πρόδρομος του δημοτικισμού. Πέθανε το 1903 ή το 1905 στην Αθήνα.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες εκδότες
Κατηγορία:Μικρασιατικός Ελληνισμός
Φρειδερίκος Γουλιέλμος Γ΄ της Έσσης

Ο **Φρειδερίκος Γουλιέλμος Γ΄** (γερμ. *Friedrich Wilhelm*, 15 Οκτωβρίου 1854 - 14 Οκτωβρίου 1888) από τον Οίκο της Έσσης του κλάδου Κάσσελ-Ρούμπενχαϊμ, ήταν τιτουλάριος εκλέκτορας της Έσσης (1884 - 1888). 

## Βιογραφία
Ο *Φρειδερίκος Γουλιέλμος Νικόλαος Κάρολο*ς γεννήθηκε στην Κοπεγχάγη και ήταν το πρώτο παιδί και ο πρωτότοκος γιος του Φρειδερίκου Γουλιέλμου Β΄ της Έσσης και της Άννας, κόρης του Καρόλου της Πρωσίας.

Όπως και ο πατέρας του, ανατράφηκε στη Δανία. Το 1884 απεβίωσε ο πατέρας του και τον διαδέχθηκε στον τίτλο μόνο, μια και το εκλεκτοράτο της Έσσης-Κάσσελ είχε ενσωματωθεί από το 1866 στην Πρωσία. 

Το 1888 ταξίδευε με πλοίο από τη Μπατάβια (Τζακάρτα) στη Σιγκαπούρη, όταν έπεσε από το κατάστρωμα στη θάλασσα και πνίγηκε. Ήταν 33 ετών και άγαμος. Τον διαδέχθηκε ο επόμενος αδελφός του, Αλέξανδρος Φρειδερίκος.

## Πρόγονοι

## Παραπομπές


Κατηγορία:Οίκος της Έσσης
Αλέξανδρος Φρειδερίκος της Έσσης

Ο **Αλέξανδρος Φρειδερίκος** (γερμ. *Alexander Friedrich*, 25 Ιανουαρίου 1863 - 26 Μαρτίου 1945) από τον Οίκο της Έσσης του κλάδου Κάσσελ-Ρούμπενχαϊμ,  ήταν τιτουλάριος εκλέκτορας της Έσσης.

## Βιογραφία
Ο *Αλέξανδρος Φρειδερίκος Γουλιέλμος Αλβέρτος Γεώργιος* γεννήθηκε στην Κοπεγχάγη και ήταν ο δευτερότοκος γιος του Φρειδερίκου Γουλιέλμου Β΄ της Έσσης και της Άννας των Χοεντσόλλερν, κόρης του Καρόλου της Πρωσίας.

Το 1884 απεβίωσε ο πατέρας του και τον διαδέχθηκε ο πρωτότοκος Φρειδερίκος Γουλιέλμος Γ΄, ο οποίος το 1888 ταξιδεύοντας από τη Μπατάβια (νυν ''Τζακάρτα'') στη Σιγκαπούρη, έπεσε από το πλοίο στη θάλασσα και πνίγηκε. Τον διαδέχθηκε ο Αλέξανδρος Φρειδερίκος ως τιτουλάριος εκλέκτορας της Έσσης, μια και το εκλεκτοράτο της Έσσης είχε προσαρτηθεί στην Αυστρία από το 1866. 

Ο Αλέξανδρος Φρειδερίκος είχε οπτική αναπηρία εκ γενετής και έτσι παραιτήθηκε το 1925 υπέρ του νεότερου αδελφού του Φρειδερίκου Καρόλου.

## Οικογένεια
Είχε νυμφευθεί μοργανατικά τη βαρόνη Γκίζελα Στοκχόρνερ φον Στάρχαϊμ. Οι απόγονοί του δεν θα είχαν δικαίωμα διαδοχής, κάτι που συνέβαλλε στο να παραιτηθεί υπέρ του νεότερου αδελφού του.

## Πρόγονοι

## Παραπομπές


Κατηγορία:Οίκος της Έσσης
Κατηγορία:Αποδέκτες του Τάγματος του Σωτήρος
Βόλφγκανκ της Έσσης

Ο **Βόλφγκανγκ** (γερμ. *Wolfgang*, 6 Νοεμβρίου 1896 - 12 Ιουλίου 1989) από τον Οίκο της Έσσης του κλάδου Κάσσελ-Ρούμπενχαϊμ, ήταν πρίγκιπας της Έσσης-Κάσσελ.

## Βιογραφία
Ο *Βόλφγκανγκ Μαυρίκιος* γεννήθηκε στο Κάστρο Ρούμπενχαϊμ στο Όφφενμπαχ επί του Μάιν και ήταν ο τέταρτος γιος του Φρειδερίκου Καρόλου της Έσσης και της Μαργαρίτας των Χοεντσόλλερν, κόρης του Φρειδερίκου Γ΄ της Γερμανίας.

Οι δύο μεγαλύτεροι αδελφοί του, Φρειδερίκος Γουλιέλμος και Μαξιμιλιανός, απεβίωσαν 23 και 20 ετών στον Α΄ Παγκόσμιο Πόλεμο. Ήταν δίδυμος με τον τρίτο αδελφό του. Φίλιππο. Ο πατέρας του τον Οκτώβριο του 1918 εξελέγη βασιλιάς της Φινλανδίας (που περιελάμβανε και τη διεκδικούμενη Εσθονία) από το κοινοβούλιο της χώρας. 

Ήταν εξάδελφος της Δάγμαρ της Δανίας (Μαρίας Φιόντοροβνα), μητέρας του Νικολάου Β΄ της Ρωσίας, τελευταίου Μεγάλου Δούκα της Φινλανδίας. Όμως, τους επόμενους δύο μήνες η Γερμανία ηττήθηκε και έληξε ο πόλεμος. Η Μαργαρίτα ήταν αδελφή του Γουλιέλμου Β΄ της Γερμανίας και τον Δεκέμβριο το Κοινοβούλιο της Φινλανδίας ψήφισε δημοκρατικό καθεστώς για τη χώρα. Ο πατέρας του δεν πρόλαβε να αναλάβει το αξίωμά του. Προόριζε τον Βόλφγκανγκ για βασιλιά της Φινλανδίας: επρόκειτο να τον πάρει μαζί του και να τον νυμφεύσει με μία Φινλανδή. Ο Φίλιππος υπηρετούσε στο στρατό και τον προόριζε για τον τίτλο του *[[Εκλεκτοράτο της Έσσης|εκλέκτορα της Έσσης]]*. 

Επειδή ο Βόλφγκανγκ ήταν άτεκνος, υιοθέτησε τον Κάρολο Αδόλφο, γιο του νεότερου αδελφού του Χριστοφόρου, ο οποίος είχε αποβιώσει σε μάχη το 1943. 

Ο Βόλφγκανγκ απεβίωσε το 1989 σε ηλικία 93 ετών.

## Οικογένεια
Νυμφεύτηκε το 1924 τη Μαρία Αλεξάνδρα, κόρη του Μαξιμιλιανού της Βάδης· δεν απέκτησαν απογόνους.

## Πρόγονοι

## Παραπομπές


## Πηγές
* Sjöström (2013) "Suomen kuningas" kuoli. *Suomen Kuvalehti* 22/2013 page 17.

Κατηγορία:Οίκος της Έσσης
Χριστόφορος της Έσσης

Ο **Χριστόφορος** (γερμ. *Christoph*, 14 Μαΐου 1901 - 7 Οκτωβρίου 1943) από τον Οίκο της Έσσης του κλάδου Κάσσελ-Ρούμπενχαϊμ, ήταν πρίγκιπας της Έσσης-Κάσσελ.

## Βιογραφία
Ο *Χριστόφορος Ερνέστος Αύγουστος* γεννήθηκε στη Φρανκφούρτη και ήταν το έκτο (πέμπτο επιβιώσαν) παιδί και ο έκτος (πέμπτος επιβιώσας) γιος του Φρειδερίκου Καρόλου της Έσσης, Βασιλιά της Φινλανδίας, και της Μαργαρίτας της Πρωσίας, κόρης του Φρειδερίκου Γ΄ της Γερμανίας.

Τα δύο μεγαλύτερα αδέλφια του, Φρειδερίκος Γουλιέλμος και Μαξιμιλιανός, απεβίωσαν 23 και 20 ετών σε μάχη, στον Α΄ Παγκόσμιο Πόλεμο. Τον πατέρα του τον διαδέχθηκε στους τίτλους του ο τρίτος αδελφός του, Φίλιππος, ο οποίος κληρονόμησε και τον τίτλο του *μεγάλου δούκα της Έσσης & παρά τω Ρήνω* από τον τελευταίο απόγονο του κλάδου της Έσσης-Ντάρμστατ. 

Ο Φίλιππος ήταν μέλος των Ναζί και το ίδιο ο Χριστόφορος: έγινε στο Γ΄ Ραιχ διευθυντής του Υπουργείου Αεροπορίας, διοικητής των αποθεμάτων της αεροπορίας και Ανώτερος αρχηγός (*Oberführer*) της Επιλαχίας Περιφρούρησης *(Schutzstaffel, SS)*.  

Σκοτώθηκε σε αεροπορικό δυστύχημα στα Απέννινα όρη, κοντά στο Φορλί της Ιταλίας και το πτώμα του βρέθηκε τη μεθεπόμενη ημέρα. 

## Οικογένεια
Νυμφεύτηκε το 1930 τη Σοφία, κόρη του Ανδρέα της Ελλάδας, και είχε τέκνα:
* Χριστίνα (1933 - 2011), παντρεύτηκε πρώτα τον Ανδρέα της Γιουγκοσλαβίας και έπειτα τον Ρόμπερτ Φλόρις φαν Έυκ.
* Δωροθέα (1934 - 2025), παντρεύτηκε τον Φρειδερίκο του Βίντις-Γκριτς.
* Κάρολος (1937 - 2022), Πρίγκιπας της Έσσης-Κάσσελ.
* Ράινερ (γενν. 1939), Πρίγκιπας της Έσσης-Κάσσελ. 
* Κλαρίσσα (γενν. 1944), παντρεύτηκε τον Ζαν-Κλωντ Ντερριάν.

## Πρόγονοι

## Αναφορές


Κατηγορία:Οίκος της Έσσης
Φρειδερίκος Γουλιέλμος του Χέσσενσταϊν

Ο **Φρειδερίκος-Γουλιέλμος**, γερμ. Friedrich-Wilhelm (17 Μαρτίου 1735 - 27 Ιουλίου 1808) από τον Οίκο της Έσσης είχε τον τίτλο του πρίγκιπα του Χέσσενσταϊν.

## Βιογραφία
Γεννήθηκε στη Στοκχόλμη και ήταν νόθος γιος του Φρειδερίκου της Σουηδίας και της ερωμένης του Χέντβιχ Τάουμπε. 

Ο πατέρας του συμπεριφέρθηκε στο μόνο τέκνο του με μεγάλο σεβασμό. Τον διόρισε στρατάρχη (1773), προσωπικό του Σύμβουλο (1776) και γενικό Διοικητή της Πομερανίας (1776-1791). Ο πατέρας του ήταν ταυτόχρονα λάντκραβος της Έσσης-Κάσσελ, περιοχής υποτελούς φεουδαρχικά στον βασιλιά της Γερμανίας. Ο Κάρολος Ζ΄ της Γερμανίας τον έκανε κόμη του Χέσσενσταϊν (1741). Ο πατέρας του τον έκανε κόμη της Σουηδίας (1742). 

Ο Ιωσήφ Β΄ της Γερμανίας τον αναβάθμισε σε πρίγκιπα του Χέσσενσταϊν (1772) και ο πατέρας του τον έκανε στη Σουηδία έναν από τους *άρχοντες του βασιλείου* (1773) και κληρονομικό πρίγκιπα του Χέσσενσταϊν (1785).

## Οικογένεια
Σύμφωνα με ανεπιβεβαίωτες φήμες, ίσως είχε από την Σοφία-Αλμπερτίνα των Χόλσταϊν-Γκόττορπ, κόρη του Αδόλφου-Φρειδερίκου της Σουηδίας μία κόρη:
* (νόθη) Σοφία γενν. 1786.

Το επόμενο έτος η Σοφία-Αλμπερτίνα εστάλη στη Γερμανία στο αββαείο του Κέντλινμπουρκ, όπου έγινε ηγουμένη.

## Πρόγονοι

## Διακρίσεις
Τιμήθηκε με τις διακρίσεις του βασιλικού Τάγματος των Σεραφείμ και του βασιλικού Τάγματος του Ξίφους.

## Παραπομπές


## Πηγές
* Lindquist, Herman (2002) Historien om Sverige. Gustavs dagar (Norstedts Förlag) ISBN 978-91-1-301455-5)
* Lagerqvist, Lars O. (1976) Sveriges regenter - från forntid till nutid (Bonnier) ISBN 978-91-0-041538-9

Κατηγορία:Οίκος της Έσσης
Φθαλικός ανυδρίτης

Ο **φθαλικός ανυδρίτης** (συστηματική ονομασία 2-βενζοφουραν-1,3-διόνη) είναι ανυδρίτης του φθαλικού οξέος. Πρόκειται για οργανική ένωση με μεγάλη βιομηχανική σημασία καθώς αποτελεί πρώτη ύλη για την παρασκευή πλαστικοποιητών.

Εργαστηριακά παρασκευάζεται με αφυδάτωση του φθαλικού οξέος υπό θέρμανση:

300px|Σύνθεση Φθαλικού Ανυδρίτη

Στην σύγχρονη βιομηχανική πράξη η παρασκευή του βασίζεται στην καταλυτική (από οξείδιο του βαναδίου) οξείδωση του ορθο-ξυλολίου (ο-διμεθυλοβενζολίου): 

:C6H4(CH3)2  +  3 O2  →  C6H4(CO)2O + 3 H2O

## Πηγές


Κατηγορία:Ανυδρίτες καρβοξυλικών οξέων
Σχολική παιδαγωγική

Η **σχολική παιδαγωγική** είναι ένα θεματικό πεδίο της παιδαγωγικής (επιστήμες της αγωγής). Ως επιστημονικός τομέας, η σχολική παιδαγωγική ασχολείται σε θεωρητικό και πρακτικό επίπεδο με την ανάπτυξη και την αλληλεπίδραση επιστημονικών εννοιών που αφορούν την οργάνωση της σχολικής ζωής και της διδασκαλίας. Η σχολική παιδαγωγική, ως τομέας που άπτεται των προαναφερθεισών λειτουργιών, υπάρχει σε λίγες μόνο ευρωπαϊκές Χώρες, συμπεριλαμβανομένης της Γερμανίας.

## Η σχολική παιδαγωγική

### Κατηγοριοποίηση του πλαισίου της θεματικής
Η σχολική παιδαγωγική αποτελεί μέρος των επιστημών της αγωγής. Ασχολείται με όλες τις εκφάνσεις της διδασκαλίας και της σχολικής μάθησης στις κρατικές σχολικές μονάδες. Περιγράφει τα πολυάριθμα πεδία μιας σχολικής μονάδας και τις επιστημονικές βάσεις της διδασκαλίας και της μάθησης σε ένα εκπαιδευτικό σύστημα οργανωμένο με γνώμονα την κοινωνία και το κράτος. Καθορίζει επίσης τις δυνατότητες μάθησης και διδασκαλίας για  εκπαιδευτικούς και μαθητές, έχοντας ως στόχο την αύξηση των πιθανοτήτων επιτυχίας στο χώρο του σχολείου.

Το δίλημμα με το οποίο έρχεται αντιμέτωπη η σχολική παιδαγωγική είναι ότι δεν μπορεί να φέρει ιδέες και καινοτόμα σχέδια στα σχολεία, αντιθέτως πρέπει πάντα να ξεπερνάει τα εμπόδια της σχολικής γραφειοκρατίας και της εκπαιδευτικής πολιτικής που έχουν συντηρητικές τάσεις. Οι περιορισμοί αυτοί εξηγούν επίσης το γεγονός ότι η σχολική παιδαγωγική κατά τις τελευταίες δεκαετίες, έχει ελάχιστα διαφοροποιηθεί. Στόχος είναι να αποτελέσει μια περιγραφική επιστήμη με την περιγραφή των φαινομένων του σχολείου και την ανάπτυξη μιας συγκεκριμένης ορολογίας και θεωρητικών βάσεων. Εντούτοις είναι επίσης στόχος να αποτελέσει εποικοδομητικό επιστημονικό τομέα, στο πλαίσιο του οποίου αναπτύσσονται μοντέλα, μέθοδοι και έννοιες που θα έπρεπε να εξασφαλίζουν υψηλότερες πιθανότητες επιτυχίας στους εκπαιδευτικούς και τους μαθητές στο χώρο του σχολείου. Προκειμένου να επιτευχθεί κάτι τέτοιο, γίνεται επίσης χρήση εμπειρικών ερευνών η οποίες θα έπρεπε να παρέχουν σχετικές πληροφορίες.

### Θεωρία και πράξη
Η μέχρι σήμερα αξιωματική παραδοχή της ενότητας θεωρίας και πράξης (Τζανκ/Μάγερ 2002) ή, με άλλα λόγια, "ως η επιστήμη της πράξης για την πράξη" (Κρον. 2004, σελ. 31) δεν είναι πλέον αποδεκτή. Κρύβει στην πραγματικότητα τις θεμελιώδεις διαφορές μεταξύ των θεωρητικών παραδοχών και της διδακτικής δράσης σε ένα συγκεκριμένο πλαίσιο στο εσωτερικό μιας κρατικής  οργάνωσης και ενός κοινωνικού πλαισίου (βλ. Kosel 2007). Η πιο προφανής διαφορά είναι ότι σε θεωρητικό επίπεδο μπορεί να δημιουργηθεί οτιδήποτε με τρόπο λογικό, χωρίς να χρειάζεται να ληφθούν υπόψη οι συνέπειες για ό,τι έχει δημιουργηθεί. Στη διδακτική δράση αξίζει μόνο  το "εδώ και τώρα", χωρίς να μπορεί να ανατραπεί μια απόφαση που έχει ληφθεί. Αργά ή γρήγορα, οι συνέπειες αυτής της δράσης θα πρέπει, συνεπώς, να ληφθούν υπόψη.

## Εξωτερικοί σύνδεσμοι
* 

Κατηγορία:Παιδαγωγική
Ερρίκος της Έσσης

Ο **Ερρίκος**, γερμ. Heinrich (30 Οκτωβρίου 1928 - 18 Νοεμβρίου 1999) από τον Οίκο της Έσσης του κλάδου Κάσσελ-Ρούμπενχαϊμ, ήταν πρίγκιπας της Έσσης.

## Βιογραφία
Ο Χάινριχ-Βίλχελμ-Κονσταντίν-Βίκτορ-Φταντς γεννήθηκε στη Ρώμη και ήταν ο δευτερότοκος γιος του Φιλίππου τιτουλάριου εκλέκτορα της Έσσης και της Μαφάλντας της Σαβοΐας, κόρης του Βίκτωρα-Εμμανουήλ Γ΄ της Ιταλίας. 

Κατά τη διάρκεια του Β΄ Παγκοσμίου Πολέμου ο πατέρας του και ο θείος του Χριστόφορος δραστηριοποιήθηκαν με τους Ναζί. Τελικά ο πατέρας του συνελήφθη από τη *Μυστική Αστυνομία του Κράτους (Geheime Staatspolizei, GeStapo)* και η μητέρα του κρατήθηκε σε στρατόπεδο συγκέντωσης στο Μπούχενβαλντ, όπου απεβίωσε κατά τους Συμμαχικούς βομβαρδισμούς του 1944. Ο Ερρίκος  και τα αδέλφια του δόθηκαν στο Βατικανό και μετά τη λήξη του Πολέμου επανενώθηκαν με τον πατέρα τους. 

Έγινε καλλιτέχνης και σκηνογράφος· δραστηριοποιήθηκε κυρίως στην Ιταλία με το όνομα Enrico d'  Assia. Το 1994 στο Μόναχο εξέδωσε τις αναμνήσεις του με τον τίτλο *Ο κρυσταλένιος πολυέλαιος*. Απεβίωσε στη Φρανκφούρτη άγαμος.

## Πρόγονοι

## Αναφορές


Κατηγορία:Οίκος της Έσσης